text: Død efter arbejdsulykke
  03 april 2011 kl. 11.23
  En 49-årig mand fra Aabenraa mistede i nat livet i en arbejdsulykke på Enstedværket i Aabenraa.
  En 25-årig mand, der også er fra Aabenraa, ligger på hospitalet, hvor lægerne forsøger at redde hans liv.
  De to mænd blev fundet lidt før kl. 2 i nat i bunden af et kulskib. De er formentlig besvimet på grund af iltmangel, men politiet ved endnu ikke, præcist hvad der er sket.
  Arbejdstilsynet har efter ulykken givet værket et strakspåbud.
  